અમેરિકા સઈદ સત્તામાં આવે તો શું થાય તેની ગંભીરતા સમજે છે તેથી તેણે પાણી પહેલાં પાળ બાંધવા માંડી છે ને હાફિઝ સઇદ અને તેની પાર્ટી મિલ્લી મુસ્લિમ લીગ (એમએમએલ)ને વિદેશી આતંકવાદી સંગઠન જાહેર કરી દીધાં. તેના કારણે હાફિઝ સઇદના પક્ષને પાકિસ્તાની ચૂંટણી પંચમાં રજીસ્ટ્રેશન કરાવવામાં તકલીફ પડશે. અમેરિકાની વિચારધારા દુશ્મનને ઉગતો ડામવાની છે ને આ નિર્ણય એ દિશાનો જ છે. સઈદની પાર્ટી ચૂંટણી જ ના લડી શકે તેવા સંજોગો ઉભા કરી દેવા કે જેથી ના રહેગા બાંસ, ના બજેગી બંસુરી. અમેરિકાના આ પ્રયત્નો ફળે એ દુનિયાના ને ખાસ તો ભારતના હિતમાં છે.